เกิดแผ่นดินไหว 6.7 แมกนิจูดนอกชายฝั่งตุรกี-กรีซ มีผู้เสียชีวิต 2 ราย
เกิดแผ่นดินไหว 6.7 แมกนิจูดนอกชายฝั่งตุรกี-กรีซเช้านี้ มีผู้เสียชีวิต 2 ราย
21 ก.ค. 2560

ผู้สื่อข่าวรายงานว่า เกิดแผ่นดินไหวที่สามารถวัดแรงสั่นสะเทือนได้ 6.7 แมกนิจูดในทะเลอีเจียน นอกชายฝั่งตะวันตกเฉียงใต้ของตุรกี และใกล้กับหมู่เกาะของกรีซ ในช่วงเช้าวันนี้ ส่งผลให้มีผู้เสียชีวิตอย่างน้อย 2 คน และมีผู้บาดเจ็บมากกว่า 100 คน
สำนักงานสำรวจทางธรณีวิทยาของสหรัฐ (USGS) ระบุว่า แผ่นดินไหวครั้งนี้มีศูนย์กลางห่างจากเมืองโบดรัม ซึ่งเป็นเมืองชายฝั่งของตุรกี ออกไปประมาณ 10 กิโลเมตร
 